ฝุ่นพิษยังสูง! “เชียงใหม่” อากาศแย่ติดอันดับ 2 ของโลก – กทม. ระดับสีส้ม 29 พื้นที่
สภาพอากาศของไทยยังอ่วม “เชียงใหม่” หนักสุดค่าฝุ่นPM 2.5 ยังวิกฤต คุณภาพอากาศแย่ระดับ 2ของโลก ส่วนกทม. เริ่มมีผลกระทบต่อสุขภาพ 29 เขตในวันนี้
“เชียงใหม่” ฝุ่น PM 2.5 อ่วมต่อเนื่อง สภาพอากาศวิกฤติติดอันดับ 2 ของโลก ฟาก “กทม.” เกินระดับมาตรญานระดับสีส้ม 29 พื้นที่
18 เม.ย. 2566

ผู้สื่อข่าวรายงานว่า วันนี้ (18 เม.ย. 66) สถานการณ์ฝุ่นPM 2.5 และมลพิษในประเทศไทยยังคงวิกฤติ โดยล่าสุดเช้านี้ เว็บไซต์ IQAir รายงานดัชนีคุณภาพอากาศโลก (AQI) ณ เวลา 09:07 น. พบว่า จังหวัดเชียงใหม่ของประเทศไทย ค่า AQI อยู่อันดับ 2 ของโลกที่ 180 เป็นรองจากเมืองกาฐมาณฑุ ประเทศเนปาล ที่มีค่า AQI ที่ 204 ขณะที่กรุงเทพมหานคร เช้านี้ก็ติด 1 ใน 10 ของโลก ค่า AQI อยู่อันดับ 6 ที่ 157 โดยค่า AQI ของไทยอยู่ในระดับสีแดง (AQI = 151-200) หรือมีผลกระทบต่อทุกคน
ทางด้านของ ศูนย์ข้อมูลคุณภาพอากาศกรุงเทพมหานคร รายงานผลการตรวจวัดฝุ่นละออง PM 2.5 ณ เวลา 07:00 น. ตรวจวัดค่าฝุ่นละออง PM 2.5 ได้ 38-58 มคก./ลบ.ม.  ซึ่งค่ามาตรฐานไม่เกิน 50 มคก./ลบ.ม. โดยมีแนวโน้มลดลงเมื่อเทียบกับเมื่อวานในช่วงเวลาเดียวกัน และพบว่าเกินมาตรฐานอยู่ในระดับสีส้ม หรือเริ่มมีผลกระทบต่อสุขภาพ จำนวน 29 พื้นที่ ได้แก่
สำหรับปัจจัยที่เกี่ยวข้อง คือ ในช่วงวันที่ 18-20 เม.ย. 66 การระบายอากาศจะดีขึ้น มีแนวโน้มการสะสมตัวของฝุ่น PM 2.5 ลดลง ช่วงนี้ความกดอากาศต่ำ เนื่องจากความร้อนปกคลุมประเทศไทยตอนบน ทำให้ประเทศไทยมีอากาศร้อนโดยทั่วไป กับมีฟ้าหลัวในตอนกลางวัน และมีอากาศร้อนจัดบางพื้นที่
โดยสถานการณ์ในพื้นที่กรุงเทพฯและปริมณฑล ยังคงมีแนวโน้มที่ดีถึงปานกลาง เนื่องจากสภาพอากาศที่เปิดมากขึ้น เพดานการลอยตัวอากาศที่สูงขึ้น ประกอบกับลมทางใต้ที่กำลังแรงช่วยพัดพาฝุ่นละอองออกจากพื้นที่